Shelly-Ann Fraser-Pryce

Shelly-Ann Fraser-Pryce (n. ye la 27ma di decembro 1986) esas Jamaikan atletino, qua konkursas por 60 metri, 100 metri e 200 metri. El ganis notoreso dum la fino dil yari 2000a e komenco dil yari 2010a pro elua rezulti dum Olimpiala Ludi ed en internaciona championkonkursi.

Pri 100-metra kurado por mulieri el ganis du ora medalii dum l'Olimpiala Ludi: en Beijing, 2008, e London, 2012. Pri la sama modaleso el anke ganis arjenta dum l'Olimpiala Ludi en Tokyo, 2020, e bronza dum l'Olimpiala Ludi en Rio de Janeiro, 2016. El anke ganis du altra arjenta medalii dum l'Olimpiala Ludi en London, 2012: pri 200-metra kurado por mulieri en London, e pri 4x100-metra relaya kurado por mulieri. En Rio de Janeiro-2016 el anke ganis arjenta medalio pri 4x100-metra relaya kurado por mulieri.

Shelly-Ann Fraser-Pryce anke ganis 9 ora medalii e 2 arjenta medalii dum la mondala championkonkursi pri atletismo, e plusa 4 altra medalii dum l'internaciona yarala konkurso pri atletismo nomizita "Diamond League".

Kategorio:Jamaikan atleti
Kategorio:Jamaikana medaliisti olimpiala